তার লেখনীতে ফুটে ওঠে নারীদের বঞ্চনার কথা, ফুটে ওঠে দলিতদের অধিকার আদায়ের কথা। ২০০৬ সালে তার লেখা কবিতার বই "টাচ" প্রকাশিত হয়, যেটির ভূমিকা লিখেছিলেন কমলা সুরাইয়া। বইটি পাঁচটা ভাষায় অনূদিত হয়। এরপর তার বই "মিজ মিলিটান্সি" প্রকাশিত হয়। বইটি জাতপাত বিরোধী ও নারীবাদী দৃষ্টিভঙ্গি নিয়ে লেখা। "মাস্কারা", "মাই লাভার্স স্পিকস অব রেপ" এর জন্য তিনি পুরস্কৃত হয়েছিলেন। তার লেখনী প্রকাশিত হয়েছে বিভিন্ন সংগ্রহ ও জার্নালে। তন্মধ্যে উল্লেখযোগ্য হল: "অ্যান্থলজি অব কন্টেম্পোরারি ইন্ডিয়ান পোয়েট্রি", "দ্য লিটল ম্যাগাজিন", "কাব্য ভারতী", "দ্য নিউ ইন্ডিয়ান এক্সপ্রেস", "আউটলুক", "তেহেলকা" ইত্যাদি। ২০০৯ সালে আইওয়া বিশ্ববিদ্যালয়ে ইন্টারন্যাশনাল রাইটিং প্রোগ্রামে ভারতের প্রতিনিধিত্ব করেছিলেন। সর্বকনিষ্ঠ ভারতীয় হিসেবে তিনি ওখানে ভারতের প্রতিনিধিত্ব করেছেন। তিনি বিভিন্ন কবিতা উৎসবে বিচারকের দায়িত্ব পালন করেছেন। এছাড়াও, আয়াঙ্কালি নামের এক দলিত নেতার জীবনীগ্রন্থ যৌথভাবে রচনা করেছেন তিনি। ২০১৪ সালে কিলভেনমানি গণহত্যা নিয়ে "দ্য জিপসি গডেস" শিরোনামে বই লিখেন।

লেখক
ওসমানিয়া বিশ্ববিদ্যালয়ে বিফ ফেস্টিভালে অংশগ্রহণ
প্রারম্ভিক জীবন ও শিক্ষা
সমাজকর্মী